CELEX: 32016D1781
Language: hr
Date: 2016-10-05 00:00:00
Title: Provedbena odluka Komisije (EU) 2016/1781 оd 5. listopada 2016. o izmjeni Priloga II. Odluci 2007/777/EZ u pogledu dodavanja unosa za Sveti Petar i Mikelon na popis trećih zemalja ili njihovih dijelova iz kojih je odobreno unošenje u Uniju mesnih proizvoda i obrađenih želudaca, mjehura i crijeva (priopćeno pod brojem dokumenta C(2016) 6287) (Tekst značajan za EGP)

7.10.2016   
            
            
               HR
            
            
               Službeni list Europske unije
            
            
               L 272/88
            
         PROVEDBENA ODLUKA KOMISIJE (EU) 2016/1781
   оd 5. listopada 2016.
   o izmjeni Priloga II. Odluci 2007/777/EZ u pogledu dodavanja unosa za Sveti Petar i Mikelon na popis trećih zemalja ili njihovih dijelova iz kojih je odobreno unošenje u Uniju mesnih proizvoda i obrađenih želudaca, mjehura i crijeva
   
      
         (priopćeno pod brojem dokumenta C(2016) 6287)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c) te Direktive,
   budući da:
   
               (1)
            
            
               Odlukom Komisije 2007/777/EZ (2) utvrđuju se među ostalim uvjeti za unošenje u Uniju pošiljaka određenih mesnih proizvoda i prerađenih želudaca, mjehura i crijeva koji su bili podvrgnuti jednom od postupaka obrade utvrđenih u dijelu 4. Priloga II. toj Odluci („roba”), uključujući popis trećih zemalja ili njihovih dijelova iz kojih je odobreno unošenje robe u Uniju.
            
         
               (2)
            
            
               U dijelu 2. Priloga II. Odluci 2007/777/EZ utvrđen je popis trećih zemalja ili njihovih dijelova iz kojih je odobreno unošenje robe u Uniju uz uvjet da je bila podvrgnuta relevantnoj obradi iz tog dijela Priloga II. Cilj je tih obrada ukloniti određeni rizik u pogledu zdravlja životinja povezan sa specifičnom robom. U dijelu 4. tog Priloga utvrđeni su nespecifična obrada „A” i specifične obrade „B” – „F” navedene silaznim slijedom po stupnju strogosti rizika u pogledu zdravlja životinja povezanog sa određenom robom.
            
         
               (3)
            
            
               Sveti Petar i Mikelon zatražio je da ga se nabroji u dijelu 2. Priloga II. Odluci 2007/777/EZ kao zemlju iz koje je odobren uvoz proizvoda od piletine u Uniju. Tijekom postupka proizvodnje piletine u Svetom Petru i Mikelonu predmetni proizvod od pilećeg mesa toplinski se obrađuje u skladu s posebnom obradom „D” iz dijela 4. Priloga II. Odluci 2007/777/EZ.
            
         
               (4)
            
            
               Sveti Petar i Mikelon dostavio je sveobuhvatnu i zadovoljavajuću dokumentaciju o stanju zdravlja pilića i načinima sprečavanja bolesti i kontrolnim sustavima koji se upotrebljavaju.
            
         
               (5)
            
            
               Stoga je primjereno dodati Sveti Petar i Mikelon na popis trećih zemalja ili njihovih dijelova iz dijela 2. Priloga II. Odluci 2007/777/EZ uz navođenje obrade „D” u stupcu za piletinu i farmski uzgojenu pernatu divljač (osim bezgrebenki).
            
         
               (6)
            
            
               Dio 2. Priloga II. Odluci 2007/777/EZ trebalo bi stoga na odgovarajući način izmijeniti.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog II. Odluci 2007/777/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 5. listopada 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 18, 23.1.2003., str. 11.
   
   
      (2)  Odluka Komisije (EZ) 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).
   
      PRILOG
      U dijelu 2. Priloga II. Odluci 2007/777/EZ između unosa za Novi Zeland i unosa za Paragvaj umeće se sljedeći unos za Sveti Petar i Mikelon:
      
         
                     „PM
                  
                  
                     Sveti Petar i Mikelon
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX”